Personal messages/eo

SMF havas potencan sistemon por privataj mesaĝoj. Tiuj ĉi privataj mesaĝoj estas tre similaj al afiŝoj, sed ili ne aperas en publika fadeno. Nur la sendanto kaj la elektitaj ricevantoj povas vidi privatan mesaĝon - administrantoj ne povas legi viajn privatajn mesaĝojn, krom se ili speciale serĉas ilin en la datumbazo de la forumo.

Neregistritaj gastoj ne povas sendi privatajn mesaĝojn, kaj oni ne povas sendi privatajn mesaĝojn al gastoj. Tamen, se sendinto de privata mesaĝo estas poste forigita de la forumo, li aperas en la listo de privataj mesaĝoj kiel gasto.

Laŭ la defaŭlto, SMF-forumo permesas la sendadon de 4.294.967.296 privataj mesaĝoj entute, do estas tre malprobable, ke oni iam ajn atingos tiun limon. La nombro da mesaĝoj, kiujn uzanto rajtas konservi en sia elirkesto povas esti limigita de administranto per agordo de unuopaj anogrupoj.

Privataj mesaĝoj
Se vi alklakas Privataj mesaĝoj en la  vi vidos paĝon, kiu montras ĉiujn privatajn mesaĝojn ricevitajn - tio estas via enirkesto.

Supre estas listo de privataj mesaĝoj en aranĝo simila al tiu de en forumparto. En la unua kolumno de la listo estas bildeto kiu montras, ĉu vi jam respondis al mesaĝo aŭ ne. Se estas sageto en la bildo, tio signifas ke vi jam respondis; neniu sageto signifas, ke vi ne respondis. La dua kolumno montras la daton, kiam la privata mesaĝo sendiĝis. Post tio estas kolumno por la temo de la mesaĝo, kaj dekstre de tio estas montrata la nomo de la ano, kiu sendis la mesaĝon. En la plej dekstra kolumno estas markbutonoj por elekti mesaĝojn, kiujn vi volas forigi. Vi povas ordigi privatajn mesaĝojn laŭ dato, sendinto kaj temo.

Kiam vi alklakas la temlinion de privata mesaĝo, la forumo kondukas vin al la teksto de la mesaĝo. Ĝi aspektas same kiel kutima afiŝo en fadeno. Apud ĉiu mesaĝo estas ligiloj por citi, respondi aŭ forigi la mesaĝon. Se vi ricevas ofendan privatan mesaĝon, vi povas raporti ĝin al administranto per klako al Raporti al administristo, kiu troviĝas malsupre dekstre en mesaĝo. Vi ankaŭ povas forigi mesaĝojn uzante la markobutonojn apud ĉiu mesaĝo en la listo kaj poste alklaku la butonon Forigi elektitajn.

Por vidi senditajn mesaĝojn, alklaku unue Mesaĝoj kaj tiam Senditaj mesaĝoj en la menuo. Mesaĝoj konserviĝas en Senditaj mesaĝoj nur, se vi elektas la opcion Konservi kopion en Senditaj mesaĝoj antaŭ ol vi sendas la mesaĝon. Vi povas elekti tiun ĉi opcion kiel la defaŭltan en la en via.

Opcioj
Vidu la sekcion en la.

Privateco
Per la defaŭltaj iloj de la forumo, nek administranto nek iu alia persono povas legi viajn privatajn mesaĝojn. Nur vi kaj la ricevantoj de viaj mesaĝoj povas legi ilin. Tamen, administranto aŭ alia persono, kiu havas aliron al la datumbazo de la forumo ja povus uzi SQL-komandon por serĉi viajn privatajn mesaĝojn en la datumbazo mem. Tial, estas rekomendate ne sendi privatajn mesaĝojn, kiuj enhavas tre gravajn informojn, kiujn vi ne volus ke aliaj havu la eblon legi.

Sendi privatan mesaĝon
Vi povas respondi al privataj mesaĝoj en la sama maniero.
 * 1) Entajpu en la kampo Al la nomo(j)n de la uzanto(j) al kiu(j) vi sendas la mesaĝon. Se vi volas sendi mesaĝon al multaj uzantoj, uzu komojn (ekzemple: uzanto1, uzanto2) aŭ komencu tajpi la uzantnomo de ĉiu ricevanto kaj elektu la uzantnomon el la aperonta falmenuo.
 * 2) Vi povas uzi Bcc (kaŝkopion) por kaŝi la identecon de ricevantoj. Alklaku Aldoni Bcc apud la kampo Al. La ricevantoj en la Bcc-kampo ne vidos, kiu alie ricevis la mesaĝon.
 * 3) Entajpu la temon de la mesaĝo.
 * 4) Skribu vian mesaĝon en la ĉefa tekstujo sub la temlinio. Bazaj BB-kodoj funkcias same en privataj mesaĝoj kiel ankaŭ en afiŝoj.
 * 5) Kiam vi finskribis vian mesaĝon, vi povas alklaki la butonon Antaŭmontri por vidi, kiel la mesaĝo aspektos al la recevonto(j). Por sendi ĝin alklaku Sendi privatan mesaĝon.

Etikedoj
Por pli bone ordigi viajn privatajn mesaĝojn, SMF enkondukis metodon por apliki etikedojn al privataj mesaĝoj. Kiam vi kreas etikedon por mesaĝoj, vi poste povas elekti vidi nur tiujn privatajn mesaĝojn, kiuj havas tiun etikedon. Ĉiuj viaj etikedoj aperas en listo en la sekcio Etikedoj. Por krei, redakti kaj forigi etikedojn, alklaku Agordoj en la sekcio por privataj mesaĝoj, kaj en la falmenuo alklaku Administri etikedojn.

Menu-kategorioj
En la sekcio por privataj mesaĝoj ekzistas tri kategorioj, ĉiu el kiuj inkluzivas diversajn funkciojn.

Mesaĝoj

 * Nova privata mesaĝo - Alklaku tiun ĉi menueron se vi volas krei novan privatan mesaĝon.
 * Ricevitaj mesaĝoj - Tio ĉi montras la privatajn mesaĝojn en via enirkesto. Por lerni pri la eblaj agordoj vidu jenan sekcion.
 * Senditaj mesaĝoj - Tio ĉi montras la mesaĝojn, kiujn vi sendis al aliaj anoj de la forumo. Senditaj mesaĝoj konserviĝas ĉi tie aŭtomate nur, se vi ŝaltas la opcion "Konservi aŭtomate ĉiun privatan mesaĝon en Senditaj mesaĝoj" en via Profilo. Alie, necesas ĉiam elekti la markobutonon "Konservi kopion en Senditaj mesaĝoj" kiam vi sendas privatan mesaĝon.

Agoj

 * Serĉi mesaĝojn - Vi povas uzi tion ĉi por serĉi en viaj ricevitaj mesaĝoj. Ĝi funkcias en simila maniero kiel la . Vi ne povas serĉi en viaj senditaj mesaĝoj.


 * Pritondi mesaĝojn - Tio ĉi ebligas al vi forigi mesaĝojn, kiuj aĝas pli ol certa nombro da tagoj.

Agordoj

 * Administri etikedojn - Per tio ĉi vi povas aldoni, redakti kaj forigi etikedojn por mesaĝoj.